**OPĆINSKI NAČELNIK OPĆINE KLOŠTAR PODRAVSKI**

Sukladno članku 19. Zakona o službenicima i namještenicima u lokalnoj i područnoj (regionalnoj) samoupravi («Narodne novine» broj 86/08. i 61/11.), općinski načelnik Općine Kloštar Podravski (u daljnjem tekstu: općinski načelnik) raspisao je Natječaj:

**koji je objavljen u "Narodnim novinama" broj 111/15 od 14. listopada 2015. za**

**radno mjesto:**

1. Viši upravni referent Jedinstvenog upravnog odjela Općine Kloštar Podravski – jedan izvršitelj/ica, na neodređeno vrijeme uz obavezni probni rad u trajanju od tri mjeseca,

te se sukladno navedenom daju upute kandidatima kako slijedi:

**UPUTE I OBAVIJESTI KANDIDATIMA**

**Opis poslova radnog mjesta – višeg upravnog referenta Jedinstvenog upravnog odjela Općine Kloštar Podravski**

* stupanj složenosti koji uključuje izričito određene poslove koji zahtijevaju primjenu jednostavnijih i precizno utvrđenih postupaka, metoda rada i stručnih tehnika, položen državni stručni ispit,
* stupanj samostalnosti koji uključuje redovan nadzor nadređenog službenika te njegove upute za rješavanje relativno složenih stručnih problema,
* stupanj odgovornosti koji uključuje odgovornost za materijalne resurse s kojim službenik radi, te pravilnu primjenu propisanih postupaka, metoda rada i stručnih tehnika,
* stupanj stručnih komunikacija koji uključuje komunikaciju unutar nižih unutarnjih ustrojstvenih jedinica,
* vodi upravni postupak i rješava u upravnim stvarima, te obavlja i druge upravne i stručne poslove iz oblasti društvenih djelatnosti, imovinsko-pravnih poslova,
* prati zakone i ostale propise iz djelokruga poslova radnog mjesta i brine se o primjeni istih,
* izrađuje izvješća za Jedinstveni upravni odjel Općine i prijedloge akata i programa iz djelokruga radnog mjesta,
* izrađuje rješenja i druge potrebne akte iz radnog odnosa,
* izrađuje prijedloge odluka, zaključaka, rješenja i drugih akata za tijela Općine,
* sudjeluje u izradi akata iz nadležnosti Jedinstvenog upravnog odjela
* izrađuje prijedloge ugovora i sporazuma koje Općina sklapa s pravnim i fizičkim osobama
* priprema materijale i koordinira radom radnog tijela koje daje preporuke i prijedloge rješenja iz djelokruga poslova radnog mjesta,
* obavlja i druge poslove koje mu provjeri pročelnik ili općinski načelnik.

**Podaci o plaći**

Podaci o plaći radnog mjesta propisani su Odlukom o osnovici za obračun plaće službenika i namještenika u Jedinstvenom upravnom odjelu Općine Kloštar Podravski, KLASA: 120-01/11-01/02, URBROJ: 2137/16-11-1 od 20. travnja 2011., kojom je osnovica određena u iznosu 2.200,00 kunai Odlukomo koeficijentima za obračun plaće službenika i namještenika u Jedinstvenom upravnom odjelu Općine Kloštar Podravski ("Službeni glasnik Koprivničko-križevačke županije" broj 8/11, 11/11. i 9/15)**,** za poslove višeg upravnog referenta Jedinstvenog upravnog odjela određen je koeficijent 2,39. Slijedom navedenog plaća čini umnožak osnovice za obračun plaća i koeficijenta složenosti poslova uvećan za 0,5 % za svaku navršenu godinu radnog staža.

**Prethodnoj provjeri znanja kandidata mogu pristupiti samo kandidati koji ispunjavaju formalne uvjete iz natječaja. Prethodna provjera znanja kandidata obavlja se putem pisanog testiranja i intervjua.**

**TESTIRANJE KANDIDATA**

**PRAVNI IZVORI ZA PRIPREMANJE KANDIDATA ZA TESTIRANJE:**

**1.** **Provjera znanja bitnih za obavljanje poslova radnog mjesta na koje se prima –**

**PISMENA PROVJERA ZNANJA**

Pitanja kojima se testira provjera znanja bitnih za obavljanje poslova radnog mjesta za koje je raspisan javni natječaj temelje se na slijedećim propisima:

**OPĆI DIO:**

1. Ustav Republike Hrvatske ("Narodne novine" broj 56/90., 135/97., 8/98.,  113/00., 124/00., 28/01., 41/01., 55/01., 76/10., 85/10. – pročišćeni tekst i 5/14),

2. Zakon o lokalnoj i područnoj (regionalnoj) samoupravi ("Narodne novine" broj 33/01., 60/01., 129/05, 109/07., 125/08, 36/09., 150/11., 144/12. i 19/13. – pročišćeni tekst),

3. Zakon o službenicima i namještenicima u lokalnoj i područnoj(regionalnoj) samoupravi ("Narodne novine" broj 86/08. i 61/11),

4. Statut Općine Kloštar Podravski („Službeni glasnik Koprivničko-križevačke županije“ broj 6/13).

**POSEBNI DIO:**

1. Zakon o komunalnom gospodarstvu („Narodne novine“ broj 36/95, 70/97, 128/99, 57/00, 129/00, 59/01, 26/03-pročišćeni tekst, 82/04, 110/04, 90/11, 144/12, 94/13, 153/13, 147/14. i 36/15).

2. Zakon o financiranju jedinica lokalne i područne (regionalne) samouprave („Narodne novine“ broj 117/93, 69/97, 33/00, 73/00, 127/00, 59/01, 107/01, 117/01, 150/02, 147/03, 132/06, 26/07, 73/08, 25/12. i 147/14),

3. Zakon o općem upravnom postupku („Narodne novine“ broj 47/09),

4. Zakon o upravnim sporovima („Narodne novine“ broj 20/10. i 143/12),

1. Zakon o postupanju s nezakonito izgrađenim zgradama („Narodne novine“ broj 86/12. i 143/13),
2. Uredba o naknadi za zadržavanje nezakonito izgrađene zgrade u prostoru („Narodne novine“ broj 98/12).
3. Zakon o koncesijama („Narodne novine“ broj 143/12).

8. Zakon o gradnji („Narodne novine“ broj 153/13),

9. Zakon o poljoprivredi („Narodne novine“ broj 149/09, 127/10, 50/12, 120/12. i 148/13)

10. Zakon o poljoprivrednom zemljištu („Narodne novine“ broj 39/13. i 48/15),

**PRAVILA I POSTUPAK TESTIRANJA**

Po dolasku na provjeru znanja, od kandidata će biti zatraženo predočavanje odgovarajuće identifikacijske isprave radi utvrđivanja identiteta. Kandidati/kinje koji ne mogu dokazati identitet neće moći pristupiti testiranju. Za kandidata koji ne pristupi testiranju smatrat će se da je povukao prijavu na javni natječaj.

Po utvrđivanju identiteta, kandidatima će biti podijeljena pitanja za provjeru znanja.

Navedena pismena provjera znanja traje 60 minutai sastoji se od 10 pitanja **(5 pitanja iz općeg dijela i 5 pitanja iz posebnog dijela).**

Kandidati/kinje su se dužni pridržavati utvrđenog vremena i rasporeda postupka.

Za vrijeme provjere znanja **nije dopušteno:**

* koristiti se bilo kakvom literaturom odnosno bilješkama;
* koristiti mobitel ili druga komunikacijska sredstva;
* napuštati prostoriju u kojoj se provjera odvija;
* razgovarati s ostalim kandidatima, niti na bilo koji drugi način remetiti koncentraciju kandidata.

Kandidati koji će se ponašati neprimjereno ili će prekršiti jedno od gore navedenih pravila biti će udaljeni s testiranja, a njihov rezultat i rad Povjerenstvo neće bodovati.

Za svaki točan odgovor dodjeljuje se 1 bod te je maksimalan broj bodova 10.

Intervju se provodi samo s kandidatima koji su ostvarili najmanje 50% bodova provjere znanja.

Povjerenstvo kroz razgovor s kandidatima utvrđuje interese, profesionalne ciljeve i motivaciju kandidata za rad u jedinici lokalne samouprave. Rezultati intervjua boduju se na isti način kao i testiranje.

Kandidati koji su pristupili testiranju imaju pravo uvida u rezultate provedenog postupka.

Nakon provedenog testiranja i intervjua Povjerenstvo utvrđuje rang listu kandidata prema ukupnom broju bodova ostvarenih na testiranju i intervjuu.

Povjerenstvo dostavlja Izvješće o provedenom postupku općinskom načelniku, a Izvješće potpisuju svi članovi Povjerenstva.

Općinski načelnik pošto nema zaposlenog pročelnik Jedinstvenog upravnog odjela donosi rješenje o prijmu u službu izabranog kandidata/tkinje, koje će biti dostavljeno svim kandidatima prijavljenim na javni natječaj, a koji su ispunili formalne uvjete natječaja.

Izabrani kandidat mora dostaviti uvjerenje o zdravstvenoj sposobnosti prije donošenja rješenja o rasporedu na radno mjesto.

Kandidat za višeg upravnog referenta koji nije zadovoljan rješenjem o prijmu u službu izabranog kandidata može podnijet žalbu.

**POZIV ZA TESTIRANJE BITI ĆE OBJAVLJEN, NAJMANJE 5 DANA PRIJE TESTIRANJA NA WEB-STRANICI I OGLASNOJ PLOČI OPĆINE KLOŠTAR PODRAVSKI**